
RAPORT 

asupra proiectului de Lege pentru ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, 
semnat la Bucureşti, la 2 iulie 1992

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992, trimis cu adresa                      nr. PL-x 359 din 1 septembrie 2009, înregistrată sub  nr.21/229 din                           2 septembrie 2009.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.
Consiliul Legislativ a avizat favorabil proiectul de lege, cu observaţii şi propuneri, conform avizului nr.780 din   6 iulie 2009.
   Conform avizului nr. 31/733 din 8 septembrie 2009, Comisia juridică, de disciplină şi imunităţi a avizat favorabil iniţiativa legislativă, cu recomandarea ca la Comisia sesizată în fond să se ţină cont de observaţiile Consiliului Legislativ. 
Comisia pentru politică externă, conform avizului nr. 33/42 din          8 septembrie 2009, a avizat favorabil proiectul de lege, în forma prezentată de iniţiator.

 Proiectul de lege supus dezbaterii are ca obiect de reglementare ratificarea Protocolului între Guvernul României şi Guvernul Regatului Haşemit al Iordaniei, semnat la Bucureşti, la 6 aprilie 2009, pentru amendarea Acordului dintre Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992, ratificat prin Legea                  nr. 110/1995.

Noile amendamente modifică, în conformitate cu dispoziţiile comunitare, acele prevederi care ar putea ridica aspecte de incompatibilitate şi care se referă, printre altele, la: posibilitatea impunerii unor criterii de performanţă, acordarea tratamentului nediscriminatoriu, al naţiunii celei mai favorizate şi transferuri de capital.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 16 septembrie 2009. 

La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare, la şedinţă au fost prezenţi 22 deputaţi.
La lucrările Comisiei a participat, în calitate de invitat, din partea Ministerului Finanţelor Publice, doamna Gabriela Burcea – şef birou. 

               Membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

       PRESEDINTE                                                             SECRETAR

      Mihai TUDOSE                                                   Cătălin CHERECHEŞ                                                                                      
                                                                                                                                                                                                                                                                                                                                Consilier parlamentar                                                                                                                     
 Graziella Segărceanu

Vă înaintăm, alăturat, RAPORTUL asupra proiectului de Lege pentru ratificarea Protocolului, semnat la Bucureşti, la 6 aprilie 2009, de amendare a Acordului între Guvernul României şi Guvernul Regatului Haşemit al Iordaniei privind promovarea şi protejarea reciprocă a investiţiilor, semnat la Bucureşti, la 2 iulie 1992, trimis, spre dezbatere în fond, cu adresa nr. PL-x 359 din 1 septembrie 2009, înregistrată sub  nr.21/229 din 2 septembrie 2009, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege face parte din categoria legilor ordinare.

